Sanan varsinainen merkitys
Alas laskettujen rullaverhojen hämärässä
       Makasi tautivuoteellaan vanha Truls.
 Tohtori istui vieressä ja koetteli miehen pulssia
    Ja selitti kasvot vakavina:
       »Nyt on hetkesi käsillä, Truls!»
 Sairaan hurskas rouva seisoi lähellä pääpuolta.
»Voi taivas», Truls huusi, »kuljen viimeistä taivaltani
 Ja jätän sinut, aarteeni – oi, kuinka tuskallinen hetki!»
»Enkelini», sanoi vaimo, »älä murehdi minun vuokseni!»
»Mitä vielä, senkin tyhmä hanhi – tarkoitin rahalipastani!»
       Ukko karjui ... ja jätti maailman.

Anna Maria Lenngren
Runot